Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 377

8. évfolyam Órák Témák A B Témák A B 1. Mindennapi anyagaink 1. Ismétlő rendszerezés 2. Atomok és elemek 2. A nemfémes elemek és vegyületeik 3. Az atomok kapcsolódása 3. A fémes elemek és vegyületeik 4. Kémiai reakciók 4. Hétköznapi kémia Új ismereteket feldolgozó, munkáltató óra Új ismereteket feldolgozó, munkáltató óra Összefoglalás, ellenőrzés Összefoglalás, ellenőrzés Összesen Összesen A kerettanterv alkalmazása Az adott tematikai egységekhez kapcsolódó tartalmak megtanítására ajánlott időkeret szerepel, hisz a témák feldolgozása olyan komplex gyakorlati tevékenységek formájában valósul meg, amelyek egyidejűleg több különböző képesség fejlesztésére, különböző ismeretek átadására alkalmasak. Az egyes tematikai egységeken belüli feladatok céljaik szerint természetesen átfedik egymást, a tagolás csak a könnyebb áttekinthetőséget szolgálja. A tevékenységek tehát a korosztály és a csoport adottságainak megfelelően, a helyi tanterv döntése alapján egymással összekapcsolva kerülnek feldolgozásra, szükség szerint eltérő metodikával – összehangolva a helyi tanterv és/vagy a tanár által választott további konkrét tartalommal. A kerettanterv a szükséges adaptációs munkának ezt a részét néhány példával illusztrálja. 2009/72. szám Az átfedések és a komplexitás könnyebb áttekintését szolgálja, hogy a tematikai egységek táblázataiban a „Nevelési-oktatási célok” soraiban a Nemzeti alaptanterv által meghatározott kulcskompetenciák, illetve fejlesztési feladatok közül azok szerepelnek, amelyek az adott egységben különösen jól fejleszthetők. Egyes esetekben zárójelben szerepel(nek) az(ok) a tevékenység(ek), ismeret(ek), amely(ek) különösen jó lehetőséget nyújt(anak) az adott fejlesztési feladathoz. Más esetekben vagy kézenfekvő, vagy a teljes egység szolgálja a fejlesztést. Jellemzően ilyen például az énkép, önismeret fejlesztése, hiszen ehhez bármelyik tematikus egység hozzájárul annak feldolgozása közben a tanári visszajelzések, a fejlesztő értékelés révén. Az adaptációs munkában az orientációt segíti a „Fogalmak” sor kettős tagolása. A felső sorban szerepelnek azok a kulcsfogalmak, amelyek a pedagógiai folyamat megtervezéséhez nyújtanak iránymutatást, hiszen teljes kialakításuk sok esetben olyan absztrakciós szintet igényel, amely csak jóval később, esetleg csak a középiskolában érhető el. Az alsó sorban szerepelnek azok a fogalmak, amelyek a kulcsfogalmaknak a tanulók esetében elérendő szintjét, formáját jelzik. A tananyag feldolgozásához és a hozzá kapcsolódó képességek fejlesztéséhez a 7. és a 8. évfolyamon is heti 1,5 órát (évi 56 órát) vettünk alapul. Amennyiben az iskolában heti 2 óra (évi 74 óra) áll rendelkezésre a fizika oktatásához, akkor a fennmaradó időt az ismeretek elmélyítésére, ezáltal további képességfejlesztésre, esetleg helyileg tervezett kiegészítő anyag feldolgozására és gyakorlásra célszerű fordítani. A tanítás-tanulás tartalmát tartalmazó alábbi táblázatokban a témakörök mellett megadtuk az új anyag feldolgozásához javasolt óraszámot. (Ez az óraszám nem tartalmazza az ismétlésre, összefoglalásra és az ellenőrzésre szánt óraszámokat. Ezeket a táblázatban külön sorban jelentettük meg.) Az egyes altémák mellett feltüntetjük a javasolt tanulói tevékenységeket, pedagógiai eljárásokat, módszereket; a táblázat utolsó sorában pedig kiemeljük a legfontosabb fogalmakat. A tantervben szereplő tananyagok fontosak, a minimumóraszám mellett is meg kell tanítani a tananyagot. A maximumóraszám esetén csak több idő jut az ismeretek elsajátítására, a képességek fejlesztésére.

Source: https://magyarkozlony.hu/hivatalos-lapok/826315756dde14367a52bfa8662afba2eb226873/dokumentumok/53eca0ebcc2dd99be76329d5cd5d977260eb80b4/letoltes